《题秋景图》
宋代·张瑰

山村寥落野人稀，静倚枫根坐钓矶。流水带花穿巷陌，远风吹雨入岩扉。

秋声暗促河声急，黄鸟时兼白鸟飞。吟社客归秦渡晚，渚烟溪月共忘机。

作者简介：（1004—1073）滁州全椒人，字唐公。张洎孙。仁宗天圣二年进士。除秘阁校理。历两浙转运使，知颍州、扬州，即拜淮南转运使。入修起居注、知制诰。因草故相刘沆赠官制用贬词，出知黄州。英宗时进左谏议大夫、翰林侍读学士，复坐事出知濠州，历数州。当官遇事辄言，触忤势要，至屡黜，终不悔。